SK    SK 
 
 
 EURÓPSKA  
KOMISIA   
V Bruseli 17. 6. 2015  
COM(2015) 297 final  
  
SPRÁVA KOMISIE EURÓPSKEMU PARLAMENTU A RADE  
o vykonávaní nariadenia Európskeho parlamentu a Rady (ES) č. 762/2008 z 9. júla 2008 
o predkladaní štatistiky o akvakultúre členskými štátmi a o zrušení nariadenia Rady 
(ES) č. 788/96   
 
2 
 1. ÚVOD 
Dňa 9. júla 2008 Európsky parlament a Rada prijali nariadenie (ES) č.  762/20081 o predkladaní 
štatistiky o akvakultúre členskými štátmi. V článku 11 sa stanovuje: „Do 31. decembra 2011 a 
potom každé tri roky Komisia predloží Európskemu parlamentu a Rade hodnotiacu správu o 
štatistike zostavenej podľa tohto nariadenia, a najmä o jej v ýzname a kvalite. V tejto správe sa 
tiež uvádza analýza nákladovej efektívnosti systému, ktorý sa používa na zhromažďovanie údajov 
a vypracovanie štatistiky, a uvedú sa najlepšie postupy na zníženie pracovného zaťaženia 
členských štátov a zvýšenie miery už itočnosti a kvality týchto údajov.“  
 
2. ROZSAH A OBSAH  
V nariadení sa vyžaduje predkladanie údajov v štyroch oblastiach, konkrétne:  
a) ročná produkcia (objem a  jednotková hodnota) akvakultúry;  
b) ročné vstupy (objem a  jednotková hodnota) akvakultúry založe nej na odlove;  
c) ročná produkcia z  liahní a  odchovní;  
d) štruktúra sektora akvakultúry.  
Údaje sa vyžadujú raz do roka s výnimkou informácií o štruktúre, ktoré sa predkladajú každé tri 
roky. Prvý rok, za ktorý sa mali predkladať (referenčný rok), bol rok 2 008 a Eurostatu museli byť 
doručené do 31. decembra 2009. V nariadení sa členským štátom umožnilo oddialiť 
implementáciu alebo získať výnimku z niektorých alebo zo všetkých jeho požiadaviek. 
Prechodné obdobie na vykonanie nariadenia bolo udelené siedmim čl enským štátom: Česká 
republika mala poskytnúť údaje po prvýkrát za referenčný rok 2009, Portugalsko za rok 2010 a 
Nemecko, Grécko, Rakúsko, Poľsko a Slovinsko za rok 20112. Trom členským štátom (Rakúsko, 
Česká republika a Luxembursko) boli povolené výnimky  v prípade údajov do referenčného roku 
2011: buď nemuseli poskytnúť žiadne informácie (Luxembursko), alebo mohli pri niektorých 
kategóriách namiesto komplexných overených štatistických údajov poskytnúť len odhad3. Údaje 
o akvakultúrnej produkcii z Belgicka  (2010 – 2012), Dánska (2011), Nemecka (2011, 2012), 
Estónska (2012), Litvy (2010, 2012), Rakúska (2011, 2012), Slovinska (2011, 2012), Fínska 
(2011, 2012) a Islandu (2012) obsahujú mnoho dôverných hodnôt. Krajiny môžu vyhlásiť údaje 
za dôverné, ak možno o dôvodnene predpokladať, že ich zverejnenie by umožnilo identifikáciu 
atribútov jednotlivých subjektov. Ak by teda akvakultúrne údaje agregované na vnútroštátnej 
úrovni mohli odhaliť objem produkcie jednotlivých podnikov alebo ich hodnotu, označujú sa za 
dôverné a Európska komisia ich nesmie zverejniť.  
2.1. Zber a zdroje údajov  
Vo väčšine členských štátov sa údaje zbierajú úplným cenzom registrovaných akvakultúrnych 
producentov pomocou každoročných poštových či elektronických dotazníkov. Požiadavky na 
zber údajov o európskej akvakultúre začlenili do vnútroštátnych právnych predpisov takmer 
                                                 
1 Nariadenie Európskeho parlamentu a Rady (ES) č.  762/2008 z 9. júla 2008 o predkladaní štatistiky o 
akvakultúre členskými štátmi a o zrušení nariadenia Rady  (ES) č.  788/96 (Ú. v. EÚ L 218, 13.8.2008, s. 1 – 
13). 
2 Rozhodnutie Komisie 2010/76/EÚ z 9. februára 2010, ktorým sa poskytuje prechodné obdobie na 
vykonávanie nariadenia (ES) č.  762/2008.  
3 Vykonávacie rozhodnutie 2011/626/EÚ z 22. septembra 2011, ktorý m sa udeľuje výnimka z vykonávania 
nariadenia (ES) č.  762/2008.  
 
3 
 všetky krajiny. V právnych predpisoch EÚ o zdraví zvierat sa požaduje registrácia podnikov v 
oblasti akvakultúrnej produkcie4. V mnohých členských štátoch je miera neodpov edania vraj vo 
všeobecnosti nízka a pre orgány je pomerne jednoduché spolupracovať s poskytovateľmi údajov. 
Niektoré členské štáty uvádzajú, že používajú administratívne informácie z priemyselných 
zdrojov. Vo viacerých krajinách na kontrole údajov z regist rov a vykázaných informácií 
spolupracujú veterinárne úrady a útvary pre rybárstvo.  
2.2 Systémy zberu údajov v  členských štátoch  
Tieto oddiely o jednotlivých krajinách vychádzajú z najnovších ročných metodických správ o 
štatistike akvakultúry (referenčné ro ky 2013 – 2011), ktoré členské štáty zaslali Európskej 
komisii v súlade s nariadením (ES) č.  762/2008. Nevyjadrujú žiadne stanovisko Európskej 
komisie.  
Belgicko  
Eurostatu poskytuje akvakultúrne údaje agentúra Statistics Belgium. Vnútroštátne právo štatisti ku 
akvakultúry nijako neupravuje. Vzorka zahŕňa všetky spoločnosti registrované Federálnou 
agentúrou pre bezpečnosť potravinového reťazca. Veľká časť belgickej produkcie sa používa na 
opätovné zarybňovanie alebo športový rybolov a nie je určená na predaj, takže nie je súčasťou 
štatistík Eurostatu. Vzhľadom na nízky objem produkcie Belgicko smie predkladať súhrnné údaje 
s odhadom celkovej produkcie.  
Bulharsko  
Vnútroštátny register akvakultúrnych zariadení udržiava Bulharská národná agentúra pre rybolov 
a akvakultúru, ktorá od podnikov vyžaduje, aby poskytovali ročné štatistické údaje o produkcii a 
predaji. Zdroje údajov sa pravidelne porovnávajú, či sú spoľahlivé. Údaje navyše kontrolujú aj 
inšpektori agentúry priamo v podnikoch.  
Česká republika  
Údaje podľa n ariadenia (ES) č.  762/2008 od akvakultúrnych producentov a Českého rybárskeho 
zväzu zbiera ministerstvo poľnohospodárstva. Spolu s Českým štatistickým úradom ich overujú a 
predkladajú Eurostatu. Nerobia sa žiadne odhady.  
Dánsko  
Údaje zbiera a predkladá Eur ostatu dánska agentúra AgriFish pri ministerstve pre potraviny, 
poľnohospodárstvo a rybárstvo. Od všetkých komerčných akvakultúrnych produkčných zariadení 
sa zbierajú produkčné údaje o „prvom predaji“. Pokryté je celé odvetvie a nepoužívajú sa nijaké 
metód y výberu vzoriek. Kým v minulosti sa uvádzal približný počet predaných mladých jedincov 
na základe živej hmotnosti, od roku 2012 sa zaznamenávajú skutočné počty.  
 
 
                                                 
4 Smernica Rady 2006/88/ES z 24. októbra 2006 o zdravotných požiadavkách na živočíchy a produkty 
akvakultúry a o prevencii a kontrole niektorých chorôb vodných živočíchov (Ú.  v. EÚ L  328, 24.1 1.2006) a 
rozhodnutie Komisie z 30. apríla 2008, ktorým sa vykonáva smernica Rady 2006/88/ES, pokiaľ ide o 
informačnú internetovú stránku na sprístupnenie informácií o podnikoch akvakultúrnej produkcie a 
povolených spracovateľských prevádzkarniach v elektr onickej podobe (Ú.  v. EÚ L  138, 28.5.2008, s.  12 – 
20). 
 
4 
 Nemecko  
Údaje poskytujú Spolkovému štatistickému úradu (Destatis) štatistické úrady spolkový ch krajín, 
ktoré uskutočňujú úplný cenzus objemu produkcie pri prvom predaji za všetky registrované 
akvakultúrne podniky. Hodnota produkcie sa odhaduje na základe vzorky, ktorá môže zahŕňať až 
500 spoločností. Chýbajúce údaje o hodnote produkcie sa odhaduj ú na základe vážených 
priemerov skupín druhov (napr. lososoblížne, kaprovité).  
Estónsko  
Údaje zbiera a predkladá Eurostatu agentúra Statistics Estonia. Zber údajov zahŕňa prieskum 
všetkých podnikov, ktorých hlavnou alebo vedľajšou činnosťou je komerčný cho v rýb, opätovné 
zarybňovanie a rybársky cestovný ruch. Skúma sa komerčná produkcia, chov, predaj a 
medziprodukcia a spotreba. Údaje sa overujú a porovnávajú s údajmi o opätovnom zarybňovaní 
od ministerstva životného prostredia. Estónsko identifikovalo konk rétny problém s dvojitým 
započítavaním produkcie predanej medzi poľnohospodárskymi podnikmi.  
Írsko  
Za zber údajov a ich odovzdávanie Eurostatu zodpovedá Rada pre rybárstvo v  Írskom mori (Bord 
Iascaigh Mhara). Miera neodpovedania je zhruba 20 %. Chýbajúce ú daje sa odhadujú na základe 
odborných posudkov, priemerných údajov za posledných päť rokov a súčasných regionálnych 
trendov. V prípade subjektov, ktoré chronicky neodpovedajú na dotazníky, sa údaje získavajú 
nepriamo od iných agentúr. Presnosť údajov je ťa žšie dosiahnuť u spoločností, ktoré fungujú vo 
viac ako jednej jurisdikcii. Bolo identifikovaných niekoľko prípadov dvojitého započítavania.  
Grécko  
Údaje zbiera a predkladá Eurostatu Helénsky štatistický úrad (ELSTAT). Údaje o prvom predaji 
produkcie sa zb ierajú úplným cenzom. Ročné aktualizácie obchodného registra zabezpečujú 
úplné pokrytie odvetvia. Miera neodpovedania v roku 2013 klesla na 1,6  % v porovnaní s 3  % v 
roku 2011. Chýbajúce hodnoty boli odvodené.  
Španielsko  
Údaje zbiera a predkladá Eurostatu odbor generálneho riaditeľstva pre štatistiku ministerstva 
poľnohospodárstva, potravinárstva a  životného prostredia (MAGRAMA). Prieskum pokrýva 
všetky aktívne akvakultúrne zariadenia, vykonáva sa úplným cenzom a spoľahlivosť sa považuje 
za dobrú. Uskutočňu je a aj dodatočný stratifikovaný výber vzoriek spomedzi producentov slávok 
v Galícii, a to s úrovňou spoľahlivosti 95  %. Konzistentnosť údajov sa overuje porovnávaním s 
výkazmi z predchádzajúcich rokov. Španielsko v minulosti zistilo špecifický problém s 
priraďovaním cien a presnými konverznými faktormi (počet jedincov na tony živej hmotnosti) pri 
vstupoch v produkčnom cykle pochádzajúcich z voľnej prírody. Ten bol v roku 2012 vyriešený.  
 Francúzsko  
Údaje zbiera a predkladá Eurostatu riaditeľstvo morského rybolovu a akvakultúry Ministerstva 
ekológie, udržateľného rozvoja a energetiky. Zber údajov zahŕňa každoročné poštové zisťovanie. 
Od roku 2015 sa plánuje zber údajov cez internet. Chýbajúce údaje sa odvodzujú od údajov z 
podobných zariadení v tej istej ge ografickej oblasti. Validácia údajov zahŕňa vyhľadávanie 
odľahlých hodnôt, interné krížové kontroly údajov a porovnávania s údajmi predloženými v 
minulosti.  
 
5 
 Chorvátsko  
Riaditeľstvo pre rybárstvo ministerstva poľnohospodárstva používa na ročný zber akvakult úrnych 
údajov rybárske denníky. V prípade morskej akvakultúry je miera neodpovedania u chovateľov 
vodných schránkovcov a kôrovcov veľmi vysoká a chýbajúce hodnoty v tomto podsektore sa 
odhadujú. Chorvátsko plánuje riešiť otázku kvality údajov v prípade sek torov sladkovodnej i 
morskej akvakultúry pracovnými seminármi pre chovateľov.  
Taliansko  
Údaje Eurostatu poskytuje ministerstvo poľnohospodárstva ( Ministero delle Politiche agricole 
alimentari e forestali ). Údaje sa zbierajú regionálne cez UNIMAR, konzorcium zväzov pre 
výskum rybolovu a  akvakultúry. Cieľovú populáciu ročného cenzu tvoria všetky akvakultúrne 
zariadenia, o ktorých regionálny koordinátor vie. V zariadeniach sa vedú osobné rozhovory. 
Odhady sa  nerobia.  
Cyprus  
Údaje zbiera a predkladá Eurostatu odbor rybárstva a morského výskumu ministerstva 
poľnohospodárstva, prírodných zdrojov a životného prostredia. Údaje sa zbierajú najmä 
prostredníctvom štatistického cenzu, ktorý dopĺňajú inšpekcie na miest e a rozhovory s vedúcimi 
riadiacimi pracovníkmi alebo majiteľmi akvakultúrnych podnikov. Dodatočné informácie sa 
získavajú zo schválení nasadenia populácie do rybníkov alebo náhonov, ako aj z údajov o vývoze 
a o dovoze krmiva pre ryby. V údajoch zaslaných rôznym organizáciám sa zistilo niekoľko 
nezrovnalostí, ale od roku 2014 by mali byť vyriešené.  
Lotyšsko  
Akvakultúrne údaje zbiera Ústredný štatistický úrad. Odbor rybného hospodárstva ministerstva 
poľnohospodárstva zodpovedá za zabezpečenie konzistentnosti  údajov a za podanie správy o nich 
Európskej komisii. Dotazníky odvetvie pokrývajú úplne a nerobia sa žiadne odhady.  
Litva  
Údaje zbiera a predkladá Eurostatu poľnohospodárske informačné a vidiecke obchodné stredisko. 
Všetky komerčné akvakultúrne produkčné zariadenia údaje predkladajú každé dva roky. Miera 
odpovedania je 100  %. 
Luxembursko  
V Luxembursku neexistuje trhová produkcia rýb. Jediná rybárska prevádzkareň je vo vlastníctve 
štátu a ryby chová iba na vypúšťanie do voľnej prírody.  
Maďarsko  
Hlavnú zodpo vednosť za  akvakultúrne údaje nesie ministerstvo poľnohospodárstva. Konečné 
štatistiky zasiela Eurostatu maďarský Ústredný štatistický úrad. Údaje sa validujú porovnaním so 
stanovenými minimálnymi a maximálnymi hodnotami pre každý druh a každú vekovú tried u. 
Relatívne malá štatistická populácia umožňuje, aby sa akékoľvek rozdiely následne objasnili 
telefonicky. Plánujú sa vylepšenia procesu určovania priemerných predajných cien v bode prvého 
predaja.  
 
 
 
6 
 Malta  
Údaje zbiera a predkladá Eurostatu Štátny štatist ický úrad. Predmetné odvetvie je na Malte malé: 
nachádza sa tu len šesť akvakultúrnych podnikov, z ktorých päť sa špecializuje na výkrm tuniaka. 
Odovzdávanie údajov sa intenzívne kontroluje a krížovo porovnáva s informáciami o predaji 
živých rýb a o medzin árodnom obchode.  
Holandsko  
Od referenčného roku 2013 akvakultúrne údaje zbiera agentúra Statistics Netherlands a získava 
ich od holandskej organizácie chovateľov rýb NeVeVi a od organizátorov aukcií slávok. Hodnotu 
ustríc poskytuje ministerstvo hospodárstv a. Trhová cena lariev lastúrnikov nie je k dispozícii, 
takže vychádza len z orientačného odhadu holandskej organizácie producentov slávok. V prípade 
dvoch podnikov bola vzhľadom na požiadavky dôvernosti predložená odhadovaná hodnota 
produkcie slávok. Údaje  o štruktúre zariadení akvakultúry odhaduje NeVeVi na základe celkovej 
produkcie podľa druhu a  produkčnej metódy.  
Rakúsko  
Údaje zbiera a predkladá Eurostatu agentúra Statistics Austria. Údaje sa zbierajú v každoročnom 
úplnom cenze podnikov. Za tri roky, od kedy bol otvorený prvý prieskum, miera odpovedania 
stúpla z 90  % na 99  %. Jednotková cena rýb na ľudskú spotrebu sa odhaduje v 5 – 15 % 
prípadov, kde ceny nie sú známe, lebo podniky priamo predávajú spracované ryby.  
Poľsko  
Údaje o akvakultúrnej produkcii z biera Inštitút vnútrozemského rybárstva v Olsztyne a 
odovzdáva ich ministerstvu poľnohospodárstva a rozvoja vidieka, ktoré ich predkladá 
Ústrednému štatistickému úradu. Dotazník o akvakultúre sa rozosiela cez internetové stránky, 
informačné kampane a distr ibučné zoznamy. Odhaduje sa, že pokrytie je takmer úplné. Na 
kvalitu údajov vplýva to, že definície produkčných a chovateľských metód stanovené v nariadení 
(ES) č.  762/2008 sa líšia od tých používaných v poľskej praxi.  
Portugalsko  
Údaje Eurostatu predkladá  Generálne riaditeľstvo pre prírodné zdroje, bezpečnosť a námorné 
služby – tie z brakických a morských vôd priamo, zatiaľ čo informácie o vnútrozemskej 
akvakultúre dostáva od Inštitútu pre ochranu prírody a lesov.  Oblasti, typy a prostredie 
akvakultúrnych produkčných jednotiek sa získavajú z administratívneho registra. Všetky ostatné 
premenné sa každoročne zbierajú poštovými dotazníkmi a v prípade potreby pri osobných 
rozhovoroch. Pri chovoch rýb bola miera odpovedania vysoká, zatiaľ čo v prípade produkcie 
lastúrnikov na dne ( Ruditapes decussatus ) sú potrebné odhady.  
Rumunsko  
Údaje zbiera a predkladá Eurostatu Štátna agentúra pre rybolov a akvakultúru. Všetky 
akvakultúrne jednotky sa registrujú a majú licenciu. Objemy a hodnoty produkcie sa zbierajú 
mesačne.  
Slovinsko  
Údaje zbiera a predkladá Eurostatu ministerstvo poľnohospodárstva, lesného hospodárstva a 
potravinárstva a Štatistický úrad Slovinskej republiky. Všetci komerční chovatelia rýb vrátane 
rybárskych organizácií, ktoré sa na trhu s rybami podieľajú ako akvakultúrni producenti, 
 
7 
 každoročne vypĺňajú dotazníky, a to online alebo poštou. Nedostupné údaje sa odvodzujú na 
základe predchádzajúcich informácií alebo na základe kapacity zariadenia. V niektorých 
prípadoch sa používajú konverzné faktory, aby sa v ypitvané alebo porciované ryby prerátali na 
živú hmotnosť. Slovinsko upozornilo, že chovatelia rýb majú ťažkosti so spoľahlivým 
vykazovaním rybích ikier.  
Slovenská republika  
Údaje zbiera a predkladá Eurostatu Štatistický úrad Slovenskej republiky. Zbierajú  sa poštovým 
cenzom aktívnych certifikovaných akvakultúrnych producentov. Pokrytie cenzom je úplné a 
nerobí sa žiaden odhad. Neustály vývoj sťažuje kvantifikáciu veľkosti zariadení/metód.  
Fínsko  
Vo Fínsku zodpovedá za štatistiku akvakultúry Fínsky výskumný  ústav pre zver a rybárstvo. 
Údaje sa zbierajú v štatistickom dotazníku posielanom všetkým produkčným jednotkám 
uvedeným v registri pre akvakultúru. V roku 2012 miera odpovedania stúpla na 93 % a v roku 
2013 na 90 % (zatiaľ čo v predchádzajúcich rokoch pre dstavovala zhruba 75 %). Odhady o 
zvyšných subjektoch sa získavajú stratifikáciou výsledkov a uplatňovaním koeficientov pre 
jednotlivé vrstvy. Časť objemu produkcie je založená na prepočte hmotnosti vypitvaných rýb na 
živú váhu použitím pevných konverzných  faktorov. Hodnota produkcie rýb určených na 
konzumáciu sa vypočítava z priemerných cien zo závodu.  
Švédsko  
Údaje zbiera a predkladá Eurostatu Štátny štatistický ústav v mene Švédskej rady pre 
poľnohospodárstvo. Zber prebieha pomocou každoročného poštového  cenzu. Miera 
neodpovedania je nízka. Všetky chýbajúce hodnoty sa odvodzujú na základe informácií z 
predchádzajúcich rokov.  
Spojené kráľovstvo  
Štatistiky akvakultúry zbiera oddelene každá regionálna vláda: v Anglicku a Walese Centrum pre 
životné prostredie , rybolov a akvakultúru; v Škótsku Škótsky morský vedecký ústav a v 
Severnom Írsku Odbor poľnohospodárstva a rozvoja vidieka. Kumulované údaje za celé Spojené 
kráľovstvo zbiera Stredisko pre životné prostredie, rybolov a akvakultúru. Poskytovanie údajov 
sa opiera o vzájomnú spoluprácu medzi jednotlivými subjektmi predmetného odvetvia, ktorá sa 
považuje za veľmi dobrú. Údaje o objeme produkcie sa zbierajú v každoročnom cenze všetkých 
producentov, ktorý má úplné pokrytie. Údaje o jednotkovej cene sa odhadujú na základe rôznych 
zdrojov odborných stanovísk. Keď sa jednotkové ceny líšia podľa krajiny a druhu, predkladá sa 
vážená priemerná jednotková cena (na základe celkovej hodnoty). Zber údajov o vstupoch 
založených na odlove ešte nie je plne v súlade s požiada vkami nariadenia (ES) č.  762/2008.  
 
Krajiny EHP  
Island  
Od začiatku roka 2015 zbiera údaje o akvakultúrnej produkcii Islandský potravinársky a 
veterinárny orgán, zatiaľ čo Eurostatu ich predkladá agentúra Statistics Iceland. Údaje sa zbierajú 
ročne v online  dotazníku. Nepoužívajú sa nijaké metódy výberu vzoriek. Island má osobitný 
problém s údajmi o štruktúre odvetvia akvakultúry, ktoré neboli k dispozícii pred referenčným 
 
8 
 rokom 2013 a za rok 2011 boli preto dodatočne odhadnuté na základe celkovej produkcie.  
Problémom v posledných rokoch bola aj miera neodpovedania. Je nádej, že to vyriešia nové 
právne predpisy, ako aj inšpekcie akvakultúrnych zariadení.  
Nórsko  
Údaje zbiera a predkladá Eurostatu Riaditeľstvo pre rybárstvo. Informácie musia predkladať 
všetci k omerční a výskumní akvakultúrni producenti, a to prostredníctvom papierového 
dotazníka. Chýbajúce hodnoty produkcie sa odvodzujú na základe cien v predchádzajúcich 
rokoch. Udržiavať súlad s nariadením (ES) č.  762/2008 spôsobuje minimálnu záťaž, lebo nórske  
orgány už údaje zbierajú na iné účely.  
 
2.3.  Kvalita údajov  
Väčšina poskytovateľov údajov uvádza v správach komplexné pokrytie odvetvia a dobrú kvalitu 
údajov. Niekoľko krajín sa v nich podrobne nevyjadruje o kvalite údajov (napr. Rumunsko, 
Lotyšsko). In é v tejto súvislosti poukazujú na špecifické problémy. Chorvátsko uvádza, že v 
odvetví vodných schránkovcov a kôrovcov je vysoká miera neodpovedania. Portugalsko spomína 
nízku mieru odpovedania a nespoľahlivé údaje v prípade produkcie lastúrnikov na dne. A j Írsko a 
Island uvádzajú problémy s chýbajúcimi informáciami a niekoľko prípadov nízkej kvality údajov. 
Írsko poznamenáva, že miera úspešnosti z  hľadiska percentuálneho podielu odpovedí a kvality 
poskytnutých alebo odhadovaných údajov závisí od dobrej vôl e subjektov v odvetví. To 
pravdepodobne platí aj vo všeobecnosti, hoci mnohé krajiny si pochvaľujú dobrú spoluprácu s 
odvetvím. Španielsko a Spojené kráľovstvo vyjadrili obavy v prípade vstupov do akvakultúry 
založenej na odlove, pri ktorých môže byť dostu pná len časť údajov. Všetky krajiny, ktoré 
vyjadrili obavy v súvislosti s dostupnosťou alebo kvalitou niektorých údajov, sú pripravené 
nepretržite pracovať na zlepšeniach.  
Celkovo na agregovanej úrovni sa konzistentnosť medzi údajmi o produkcii akvakultúry  na 
ľudskú spotrebu za jednotlivé roky javí veľmi dobrá. Na úrovni druhu sa celková konzistentnosť 
tiež zdá uspokojivá. Krajiny málokedy vykazujú náhle poklesy alebo zvýšenia v produkcii 
určitých druhov. Zjavné prípady nedostatočnej kvality údajov sú zried kavé. Pomerne časté sú 
chýbajúce údaje v podobe neúplných časových radov. Toto možno čiastočne vysvetliť 
prechodnými opatreniami platnými do roku 2011 a čiastočne tým, že namiesto podrobností o 
druhoch sa podávali správy o rodoch alebo skupinách druhov. V niektorých prípadoch by však 
preskúmanie bolo nepochybne užitočné. Akvakultúrni producenti v mnohých krajinách navyše 
podľa všetkého s novými druhmi experimentujú vo veľmi malých množstvách. Použiteľnosť 
týchto údajov je otázna.  
Údaje o produkcii rybích ik ier na ľudskú spotrebu sú medziročne veľmi konzistentné, a to jednak 
na úrovni druhov, jednak na úrovni krajiny. Niektoré časové rady sú v dôsledku výnimiek 
platných medzi rokmi 2008 a 2010 ešte prikrátke.  
Údajom o vstupoch do akvakultúry založenej na odlo ve sa prisudzuje pomerne nízka kvalita. Pri 
takmer všetkých druhoch a vo všetkých krajinách značne kolíšu. Napriek tomu, že rozdiely v 
nich možno čiastočne vysvetliť rozdielmi v prírodnom bohatstve lariev z  voľnej prírody, veľké 
medziročné odlišnosti sa ne zdajú úplne odôvodnené. Navyše mnohé údaje chýbajú a niektoré 
časové rady sú prikrátke na analýzu konzistentnosti. Pomôcť zlepšiť kvalitu údajov by mohli 
ďalšie usmernenia a definície údajov očakávaných v rámci tejto položky.  
 
9 
 Neúplné a veľmi kolísavé údaje  sú vo všetkých producentských krajinách veľmi bežné aj v 
prípade počtu ikier vyprodukovaných v liahňach na úrovni druhu. Pokiaľ ide o mladé jedince, v 
prípade niektorých krajín a druhov silno kolísajú, inde sú zas neúplné. V prípade niekoľkých 
krajín sú č asové rady prikrátke na ďalšiu analýzu.  
3. POUŽÍVANIE ÚDAJOV (ZVEREJŇOVANIE ) 
Správy členských štátov sa zverejňujú cez verejnú databázu Eurostatu na šírenie informácií, ktorá 
sa nachádza na adrese http://ec.europa.eu/eurostat/data/database . Eurostat údaje zverejňuje aj v 
štatistických publikáciách, z ktorých najnovšia je „Agriculture, forestry and fishery statistics, 
2014 edition (Štatistiky poľnohospodárstva, lesného hospodárstva a rybolovu, vydanie 2014)“  
(ISBN 978 -92-79-43201 -9). Údaje zozbierané podľa spomínaného nariadenia sú nevyhnutné pre 
informovanú tvorbu politiky založenej na dôkazoch na v nútroštátnej úrovni i na úrovni EÚ. 
Informácie o úrovniach produkcie a trendoch v akvakultúre majú čoraz väčší význam z hľadiska 
úsilia o udržateľný rozvoj predmetného odvetvia v súlade so spoločnou rybárskou politikou. 
Kvantitatívne údaje sú mimoriadne dô ležité pre vypracúvanie viacročných národných plánov 
rozvoja udržateľnej akvakultúry. Údaje uverejňované podľa spomínaného nariadenia poskytujú 
tvorcom politík, subjektom v odvetví a občianskej spoločnosti súbor etablovaných referenčných 
údajov, ktoré slúž ia ako podklady diskusie o budúcnosti akvakultúrnej produkcie.  
4. NÁKLADOVÁ ÚČINNOSŤ  
Nákladová účinnosť zberu údajov o akvakultúre podľa nariadenia (ES) č.  762/2008 bola 
hodnotená na základe metodických správ jednotlivých krajín za rok 2013 s odkazom na ro ky 
2009 až 2013. Na otázky o účinnosti nákladov odpovedalo 27 krajín. Pokiaľ ide o náklady na 
kompiláciu údajov v peňažnom vyjadrení, šesť krajín vykázalo nízke náklady, tri krajiny nízke až 
stredné, 12 krajín stredné, jedna krajina stredné až vysoké a dve  krajiny vysoké. Prevažná väčšina 
krajín používa akvakultúrne údaje zostavené podľa nariadenia (ES) č.  762/2008 aj na 
vnútroštátne potreby. Dohromady 20 krajín nimi pokryje vyše 50  % vlastných potrieb, pričom v 
prípade 15 krajín je to vyše 80  % a v prípade  siedmich krajín od 95  % do 100  %. Sedem krajín na 
túto otázku neodpovedalo.  
Viaceré krajiny navrhli vylepšenia zamerané na zníženie zaťaženia spojeného s nariadením (ES) 
č. 762/2008, najmä v oblasti zlepšenia spolupráce s inými zainteresovanými stranami v  
predmetnom odvetví v záujme štandardizácie požiadaviek na vykazovanie. Ide najmä o FAO a 
rámcové nariadenie o zbere údajov (ES) č.  199/2008. Rakúsko chce údaje o chovateľských 
metódach oddeliť od tých o druhoch a obmedziť zber podrobných údajov na veľké p rodukčné 
jednotky, zatiaľ čo malé jednotky by vykazovali len celkovú produkciu.  
Zo správ jednotlivých krajín vyplýva, že približne polovica krajín zbiera údaje priamo zo 
zariadení na úrovni produkčnej jednotky, zatiaľ čo zvyšné žiadajú vedúcich spoločností , aby 
vypĺňali dotazníky za všetky svoje zariadenia. Zber údajov na úrovni podniku zároveň uľahčuje 
zber údajov podľa rámcového nariadenia o zbere (ES) č.  199/20085. Údajne to však robí len 
Bulharsko, Cyprus, Fínsko, Litva a Španielsko. Bolo by zaujímavé p reskúmať myšlienku 
vyhovieť obom nariadeniam jednou metódou zberu údajov, keďže by sa tak mohla ešte viac 
znížiť celková záťaž členských štátov.  
                                                 
5 Nariadenie Rady (ES) č. 199/2008 z 25. februára 2008 o vytvorení rámca Spoločenstva pre zber, správu a 
využívanie údajov v odvetví rybného hospodárstva a pre podporu vedeckého poradenstva súvisiaceh o so 
spoločnou politikou v oblasti rybného hospodárstva (Ú. v. EÚ L 60, 5.3.2008, s. 1 – 12). 
 
10 
 5. ZÁVERY  
Z analýzy údajov zozbieraných podľa nariadenia (ES) č.  762/2008 sa pri produkcii akvakultúry 
na ľudskú spotrebu (vrátane ikier) na agregovanej úrovni a na úrovni hlavných druhov kvalita 
údajov javí celkovo vysoká, hoci v prípade niektorých krajín časové ra dy za jednotlivé druhy nie 
sú úplné a mohlo by byť užitočné preskúmanie. Údaje o vstupoch do akvakultúry založenej na 
odlove a produkcii vajec z liahní a škôlok sú pomerne neuspokojivé. V prípade mladých jedincov 
je konzistentnosť lepšia, hoci definícia ml adých jedincov v nariadení je nepresná.  
Mnohé krajiny považujú kvalitu vnútroštátnych akvakultúrnych údajov poskytovaných Eurostatu 
za vysokú. Iné kvalitu svojich údajov výslovne neohodnotili, ale neuviedli ani nijaké nedostatky. 
Iba niektoré uznávajú nedo statky spôsobené buď ťažkosťami v krajine, alebo nejasnosťami v 
nariadení. V niekoľkých prípadoch bolo nariadenie označené za vzdialené povahe odvetvia.  
Pri tvorbe číselných údajov o akvakultúre sa po odhadoch siaha pomerne zriedka. Veľká väčšina 
členských  štátov uskutočňuje každoročný cenzus s úplným pokrytím komerčnej produkcie. Miera 
neodpovedania je všeobecne nízka s výnimkou niekoľkých konkrétnych prípadov. Uznalo sa 
však, že kvalita a úplnosť údajov výrazne závisí od ochoty zainteresovaných subjektov.  
Pokiaľ ide o nákladovú efektívnosť, za referenčný rok 2013 iba štyri krajiny (Nemecko, Írsko, 
Grécko a Poľsko) uviedli, že zber, spracovanie a predkladanie údajov podľa nariadenia (ES) 
č. 762/2008 si vyžadujú veľa času, pričom dve krajiny (Dánsko a Nemeck o) sa vyjadrili, že tieto 
činnosti sú nákladné v  peňažnom vyjadrení. Naopak, sedem krajín považuje časovú aj nákladovú 
záťaž za nízku. Tieto odhady nekorelujú s objemom produkcie členských štátov. V prevažnej 
väčšine krajín zber údajov o akvakultúre podľa nariadenia (ES) č.  762/2008 pokrýva aj 
vnútroštátne potreby.  
6. ODPORÚČANIA  
Európska komisia sa usiluje o neustále zlepšovanie kvality európskych štatistík. Kľúčové je 
zároveň znížiť zaťaženie členských štátov. Na to by bolo vhodné preskúmať nariadenie (ES ) 
č. 762/2008 a čerpať zo skúseností, ktoré sa nahromadili pri zbere údajov za uplynulé roky, 
pričom treba zohľadniť, aké údaje sú potrebné na účely revidovanej spoločnej rybárskej politiky 
a usilovať sa o zosúladenie s viacročným programom rámca pre zber údajov. Mal by sa vyriešiť 
najmä problém veľkého množstva dôverných informácií, aby sa na európskej úrovni mohli 
kompilovať a používať harmonizované akvakultúrne údaje. Komisia sa pokúsi využiť štandardný 
dotazník o akvakultúre koordinačnej pracovnej skupi ny pre rybársku štatistiku.  
Na úrovni členských štátov by sa záťaž súvisiaca so zberom údajov o akvakultúre mohla znížiť 
prechodom od papierových k (čiastočne predvyplneným) online dotazníkom a automatizovaním 
časti overovacieho procesu. Bulharsko úspešne zaviedlo nové dotazníky na zber údajov, ktoré 
spĺňajú jednak požiadavky na štatistické údaje podľa nariadenia (ES) č.  762/2008, jednak 
požiadavky na sociálno -ekonomické údaje o  akvakultúre podľa rámcového nariadenia o zbere 
údajov (ES) č.  199/2008.